বর্তমান সরকার দায়িত্ব গ্রহণের পর হজ কার্যক্রম উন্নত,সহজ ও প্রতিযোগিতামূলক করা ও বিপুল সংখ্যক হজযাত্রীর সুষ্ঠু ব্যবস্থাপনার লক্ষ্যে ধর্ম বিষয়ক মন্ত্রণালয় যাচাই-বাছাই করে হজের জন্য প্রয়োজনীয় সংখ্যক এজেন্সিকে লাইসেন্স প্রদান করেছে। জাতীয় হজনীতি অনুসারে প্রতিটি এজেন্সি সর্বোচ্চ ৩০০ থেকে সর্বনিম্ন ১৫০ জন হজযাত্রীকে হজে পাঠানোর ব্যবস্থা করে থাকে। বেসরকারি হজ এজেন্সিগুলোর সংগঠন হজ এজেন্সিস এসোসিয়েশন অভ বাংলাদেশ হাব (HAAB) এসব এজেন্সিগুলোর নেতৃত্ব দিয়ে থাকে। হজযাত্রীদের প্রদেয় সেবার মান বৃদ্ধি করার জন্য মক্কা হজ মিশনে হাব এর জন্য আলাদা অফিস ও হেল্পডেস্ক রাখার ব্যবস্থা করা হয়েছে।